kardosdrur/scandi-wiki huggingface dataset:
Frederik Adeler (overpræsident)

Frederik lensbaron Adeler (født 25. juli 1764 på Adelersborg(Dragsholm), død 23. marts 1816 i København) var en dansk overpræsident i København.

Adeler var en søn af kammerherre, baron Conrad Wilhelm Adeler og Ulrika Helene de Cicignon. I en alder af kun 14 år blev han hofjunker, 1781 kammerjunker, 1790 supernum. kommitteret i Generaltoldkammeret og 1792 kammerherre. 1802 udnævntes han til stiftamtmand i Trondhjem og amtmand over nordre og søndre Trondhjems Amt, men forflyttedes allerede 1804 som amtmand til Holbæk amt. 1808 blev han stiftamtmand på Fyn og amtmand over Odense Amt og året efter gehejmekonferensråd og overpræsident i København; 1804 fik han Storkorset af Dannebrog.

Han døde pludselig i København 23. marts 1816. 1. juli 1786 havde han ægtet Berta komtesse Moltke, der var født 16. november 1767 og døde 1. maj 1846 på Adelersborg (Dragsholm). Dette baroni, som Adeler 1785 havde overtaget tillige med Gjemsø kloster i Norge, substituerede han 1810 med en fideikommiskapital, men gård og gods, hvis bestyrelse han med megen dygtighed varetog, forblev dog som et allodialgods hos efterkommerne af hans eneste datter, Sophie Hedevig baronesse Adeler.

Kilder

Eksterne henvisninger 
 

 
 Johan Daniel Timotheus Manthey, Ridderes Levnetsløb 1809-17.
 Lassen, Norske Stamtavler I, 53 f.

Lensbaroner fra Danmark
Godsejere fra Danmark
Godsejere fra Norge
Overpræsidenter i København
Amtmænd fra Norge
Stiftamtmænd over Fyens Stift
Amtmænd fra Danmark
Kammerherrer fra Danmark
Gehejmekonferensråder fra Danmark
Danskere i 1700-tallet
Danskere i 1800-tallet
Riddere af Dannebrog (1671-1808)
Storkors af Dannebrog
Frederik 2
Michael Lange

Michael Lange (født 23. februar 1788 i København, død 20. marts 1856 i København) var overpræsident i København.

Han var en søn af brygger og kasserer ved Det asiatiske Kompagni Henrik Christian Lange (18. oktober 1756 – 1. juli 1814) og Elisabeth Charlotte f. Clausen (d. 14. november 1847), blev 1803 privat dimitteret, 1806 juridisk kandidat, 1809 underkancellist og 1812 kancellist i Danske Kancelli og var desuden fra 1810 3. lovkyndige assessor (dommer) i Københavns Søret. 1814 udnævntes han til assessor i Den kongelige Landsoverret samt Hof- og Stadsret, 1822 til Højesteretsassessor og 1825 til deputeret i Danske Kancelli og chef for dettes 3. departement. 1834-40 var han tillige decisor for en del af regnskaberne vedrørende de umyndiges midler.

På grund af det mindre gode forhold, der efterhånden udviklede sig imellem ham og P.C. Stemann, hvis anskuelser han jævnlig energisk bekæmpede, opgav han 1846 sin stilling i det danske Kancelli for at blive overpræsident i København, ledende medlem af den administrerende direktion for hovedstadens fattigvæsen, af dens vandkommission samt af Fødsels- og Plejestiftelsen. I disse stillinger virkede han derefter indtil sin død, 20. marts 1856 i København. 1811 havde han fået titel af kancellisekretær, 1841 af konferensråd; 1840 var han blevet Kommandør af Dannebrog, 1847 Storkors. Han var ikke blot en anerkendt dygtig embedsmand, men tillige en varm patriot og en uegennyttig karakter. Som et talende vidnesbyrd om hans tilsidesættelse af individuelle sympatier og personlige hensyn kan anføres hans holdning i martsdagene 1848, idet han, der var afgjort helstatsmand og var nøje knyttet til flere af de hidtilværende ministre, særlig A.S. Ørsted, ikke betænkte sig på at stille sig i spidsen for kommunalbestyrelsen på dennes bekendte tog til Christiansborg Slot og udelukkende gjorde dette, for at ikke Borgerrepræsentationens optræden til skade for os i udlandet skulle blive opfattet som et decideret oprør.

Han blev 8. august 1816 i Christianssand gift med Lucie Thomine Petersen (21. april 1795 i Christianssand – 16. april 1858), datter af læge Claus Petersen og Vilhelmine f. Lakier.

Michael Lange og Lucie Thomine Petersen fik 3 børn:
 Elise Wilhelmine Lange (31. juli 1817 i København – 27. august 1901 Frederiksberg)
 Charlotte Sophie Lange (19. oktober 1818 – 27. juni 1859 på Frederiksberg)
 Ida Lange (26. marts 1820 -17. april 1885)

Michael Lange er begravet i familiegravsted på Assistens Kirkegård

Kilder 
 Georg Kringelbach, "Lange, Michael", i: C.F. Bricka (red.), Dansk Biografisk Lexikon, København: Gyldendal 1887-1905.

Eksterne henvisninger 
 

Overpræsidenter i København
Kollegiedeputerede fra Danmark
Landsdommere fra Danmark
Danskere i 1800-tallet
Personer fra København
Højesteretsdommere fra Danmark
Storkors af Dannebrog
Personer i Dansk Biografisk Leksikon
Dommere fra Danmark
Konferensråder fra Danmark
Gent-Wevelgem 2010

Gent-Wevelgem 2010 blev afviklet 28. marts 2010 og var dermed den 71. udgave af Gent-Wevelgem. 

Udover de 18 ProTour-hold var Acqua & Sapone, BMC Racing Team, Cervélo TestTeam, Landbouwkrediet, Skil-Shimano, Topsport Vlaanderen-Mercator og Vacansoleil inviteret.

Resultater

Ekstern henvisning 

Cykelløb i 2010
2010
Georges Carnus

Georges Carnus (født 13. august 1942 i Gignac-la-Nerthe, Frankrig) er en tidligere fransk fodboldspiller, der spillede som målmand. Han spillede for blandt andet AS Saint-Étienne og Olympique Marseille, som han begge var med til at gøre til fransk mester og Coupe de France-vinder.

Carnus blev desuden noteret for 36 kampe for Frankrigs landshold. Han deltog ved VM i 1966 i England.

Titler 

Ligue 1
 1968, 1969 og 1970 med AS Saint-Étienne
 1972 med Olympique Marseille

Coupe de France
 1968 og 1970 med AS Saint-Étienne
 1972 med Olympique Marseille

Eksterne henvisninger 

 

Fodboldspillere fra Frankrig
Fodboldspillere fra AS Saint-Étienne
Fodboldspillere fra Olympique Marseille
Jim Leighton

James "Jim" Leighton (MBE) (født 24. juli 1958 i Johnstone, Skotland) er en tidligere skotsk fodboldspiller, der spillede som målmand. Han var på klubplan blandt andet tilknyttet Aberdeen F.C. og Hibernian F.C. i hjemlandet, samt engelske Manchester United og Arsenal. Med Aberdeen var han med til at vinde adskillige titler, blandt andet tre skotske mesterskaber og Pokalvindernes Europa Cup. Hos Manchester United vandt han FA Cuppen i 1990.

Leighton blev desuden noteret for hele 91 kampe for Skotlands landshold. Han deltog ved hele fire VM-slutrunder, VM i 1982, VM i 1986, VM i 1990 og VM i 1998. Desuden deltog han ved EM i 1996.

Leighton er medlem af Scottish Football Hall of Fame, som han blev optaget i i 2008.

Titler 

Skotsk Premier League
 1980, 1984 og 1985 med Aberdeen F.C.

Skotsk FA Cup
 1982, 1983, 1984 og 1986 med Aberdeen F.C.

Skotsk Liga Cup
 1985 med Aberdeen F.C.

Pokalvindernes Europa Cup
 1983 med Aberdeen F.C.

UEFA Super Cup
 1983 med Aberdeen F.C.

FA Cup
 1990 med Manchester United

Eksterne henvisninger 
 Jim Leighton  på Soccerbase.com
 Jim Leighton på Footballdatabase.eu

Fodboldspillere fra Skotland
Fodboldspillere fra Aberdeen F.C.
Fodboldspillere fra Manchester United F.C.
Fodboldspillere fra Arsenal F.C.
Fodboldspillere fra Reading F.C.
Fodboldspillere fra Dundee F.C.
Fodboldspillere fra Sheffield United F.C.
Fodboldspillere fra Hibernian F.C.
Personer tildelt Member of the Order of the British Empire
Medlemmer af Scottish Football Hall of Fame
Deltagere ved verdensmesterskabet i fodbold 1982
Deltagere ved verdensmesterskabet i fodbold 1986
Deltagere ved verdensmesterskabet i fodbold 1990
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Tom Boyd

Thomas "Tom" Boyd (MBE) (født 24. november 1965 i Glasgow, Skotland) er en tidligere skotsk fodboldspiller, der spillede som midterforsvarer. Han var på klubplan tilknyttet Motherwell F.C. og Celtic F.C. i hjemlandet, og spillede også en enkelt sæson hos engelske Chelsea F.C. Med Celtic var han blandt andet med til at vinde tre skotske mesterskaber.

Boyd blev desuden noteret for hele 72 kampe for Skotlands landshold, hvori han scorede et enkelt mål. Han deltog ved EM i 1992, EM i 1996 og VM i 1998.

Titler 

Skotsk Premier League
 1998, 2001 og 2002 med Celtic F.C.

Skotsk FA Cup
 1991 med Motherwell F.C.
 1995 og 2001 med Celtic F.C.

Skotsk Liga Cup
 1997, 2000 og 2001 med Celtic F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Motherwell F.C.
Fodboldspillere fra Chelsea F.C.
Fodboldspillere fra Celtic F.C.
Personer tildelt Member of the Order of the British Empire
Personer fra Glasgow
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Ingvard Nielsen

Ingvard Børge Baunsgaard Nielsen (6. juli 1925 i Odense-16. maj 2010 i Odense) var en dansk atlet medlem af Odense Gymnastikforening.

Som ung mejerist på Hindsholm viste Ingvard Nielsen talent for at løbe. Under krigen vandt han et løb i Kerteminde, og det blev starten på en flot karriere som mellemdistanceløber i Odense GF. Han sat 1947 fynske rekorder på en mile og 800 meter. Det kulminerede med deltagelsen på 1500 meter ved OL i London i 1948, hvor han dog med 4,01,7 ikke helt kunne leve op til de flotte tider, han ellers normalt præsterede 1500 meter.

Ingvard Nielsens søn Peter Nielsen spillede på B.1913s divisionshold i fodbold. 

Det sidste års tid boede Ingvard Nielsen på plejehjemmet i den gamle Rytterkaserne i Odense på grund af tiltagende demens, hvor han døde 16 maj 2010..

Danske mesterskaber 
  1947  800 meter 1,57,0

Personlige rekord 
 1500 meter: 3,54,2 (1948)

Eksterne henvisninger 
 Ingvard Nielsen Biography and Olympic Results – Olympics at Sports-Reference.com 
 DAF i tal – Ingvard Nielsen

Mellemdistanceløbere fra Danmark
Danske OL-deltagere i atletik
Atleter fra Odense Atletik/OGF
Personer fra Odense
Deltagere for Danmark ved sommer-OL 1948
Tosh McKinlay

Thomas Valley "Tosh" McKinlay (født 3. december 1964 i Glasgow, Skotland) er en tidligere skotsk fodboldspiller, der spillede som forsvarsspiller. Han var på klubplan primært tilknyttet Dundee F.C., Hearts og Celtic i hjemlandet, men spillede også kortvartigt i engelsk og schweizisk fodbold. Med Celtic blev han skotsk mester i 1998.

McKinlay blev desuden noteret for 22 kampe for Skotlands landshold. Han deltog ved EM i 1996 og VM i 1998.

Titler 

Skotsk Premier League
 1998 med Celtic F.C.

Skotsk FA Cup
 1995 med Celtic F.C.

Skotsk Liga Cup
 1998 med Celtic F.C.

Eksterne henvisninger 
 Soccerbase.com spillerinfo 
 Footballdatabase.eu spillerinfo

Fodboldspillere fra Skotland
Fodboldspillere fra Dundee F.C.
Fodboldspillere fra Heart of Midlothian F.C.
Fodboldspillere fra Celtic F.C.
Fodboldspillere fra Stoke City F.C.
Fodboldspillere fra Grasshopper-Club Zürich
Fodboldspillere fra Kilmarnock F.C.
Personer fra Glasgow
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Kevin Gallacher

Kevin William Gallacher (født 23. november 1966 i Clydebank, Skotland) er en tidligere skotsk fodboldspiller, der spillede som angriber. Han var på klubplan primært tilknyttet Dundee United i hjemlandet, samt engelske Coventry City og Blackburn Rovers. Med Blackburn blev han i 1995 engelsk mester.

Gallacher blev desuden noteret for 53 kampe og ni scoringer for Skotlands landshold. Han deltog ved EM i 1992, EM i 1996 og VM i 1998.

Titler 

Premier League
 1995 med Blackburn Rovers

Eksterne henvisninger 
 Kevin Gallacher  på Soccerbase.com 
 Kevin Gallacher på Footballdatabase.eu 

Fodboldspillere fra Skotland
Fodboldspillere fra Dundee United F.C.
Fodboldspillere fra Coventry City F.C.
Fodboldspillere fra Blackburn Rovers F.C.
Fodboldspillere fra Newcastle United F.C.
Fodboldspillere fra Preston North End F.C.
Fodboldspillere fra Sheffield Wednesday F.C.
Fodboldspillere fra Huddersfield Town F.C.
Deltagere ved det europæiske mesterskab i fodbold 1992
Deltagere ved det europæiske mesterskab i fodbold 1996
Deltagere ved verdensmesterskabet i fodbold 1998
Abu Nidal

Abu Nidal (egentlig Sabri al-Banna) (født maj 1937, død 16. august 2002) var leder af forskellige organisationer der var involveret i flere terrorhandlinger.

Liv og karriere 
Abu Nidal var født i Jaffa og tilhørte en prominent og rig arabiske familie. 
Han fungerede oprindeligt som repræsentant for Fatah i Bagdad.
Blandt de aktioner som tilskrives Abu Nidal og hans gruppe er besættelsen af den saudi-arabiske ambassade i Paris den 5. september 1973, kapring af et fly i Iraks lufthavn, bombesprængning ved Syriens luftfartskontorer i Kuwait og Rom samt gidseltagning på hotellet Semiramis i Damaskus den 26. september 1976.
Ved denne sidste aktion blev 90 turister taget som gidsler heriblandt 11 danskere fra det kristne rejsebureau Agri Rejser. Under skudvekslingen mellem gidseltagerne og syriske soldater døde Gunhild Munch Kristensen mens andre danskere blev hårdt såret.

Abu Nidal flygtede til Irak hvor han efter al sandsynlighed blev myrdet af Saddam Husseins efterretningstjeneste.

Referencer

Eksterne henvisninger 
 

Personer fra Palæstina
Terrorister
Arbejdsleder

Arbejdsleder er før i tiden blevet brugt som betegnelse på en virksomhed  for "en person, som leder og fordeler arbejdet blandt underordnede arbejdstagere, og vedkommende er den nærmeste overordnede for de underordnede arbejdstagere." (Ifølge leksikon.org)
Blandt nogle af nutidens unge har ordet dog fået en anden betydning. En arbejdsløs person som LEDER efter arbejde. En arbejdsleder.
Dette skaber mulighed for at tyde ordet i to helt forskellige retninger, men som det er set før med det danske sprog, udvikles ordene og får andre betydninger.
Titler
Einer Lind

Einer Lind (født 1932) er tidligere chefpolitiinspektør for Københavns Politi.

Lind voksede op på Nørrebro, blev uddannet møbelsnedker og senere politibetjent. I begyndelsen var han tilknyttet Station 6. Igennem hans 36-årige virke hos politiet var han involveret i flere BZ-rydninger samt 18. maj-urolighederne og Terrorangrebet den 22. juli 1985.

Einer Lind medvirker i en dokumentarfilm om BZ-bevægelsen og har skrevet en bog om hans tid hos politiet: Bisser og bananer. Erindringer fra 36 år i Københavns Politi, udgivet af Rosinante i 2001.

Han gik på pension i 1995.

I 1985 blev han Ridder af Dannebrog. Han bærer også Hæderstegnet for 25 års god tjeneste i politiet, Hæderstegnet for 25 års god tjeneste i Civilforsvaret, Luxembourgs Fortjenstorden og Oranje-Nassau Ordenen.

Henvisning 

Personer fra København
Politifolk fra Danmark
Københavns Politi
Selvbiografer fra Danmark
Riddere af Dannebrog
Dansksprogede forfattere fra Danmark
Radomír Šimůnek, Sr.

Radomír Šimůnek, Sr. (8. april 1962 i Plzeň – 10. august 2010 i Kamenice) var en tjekkisk cykelrytter, som hovedsageligt deltog i cykelcross, en sportsgren hans søn også dyrker.

Under det kommunistiske regime, blev Simunek verdensmester to gange, men havde ikke mulighed for at dyrke sin sport professionelt. De penge han indkørte i forbindelse med internationale konkurrencer i Belgien og Holland, blev afleveret til Den tjekkoslovakiske Cykelunion. Berlinmurens fald betød imidlertid, at han kunne blive professionel og i 1991 vandt han cykelcross-verdensmesterskabet i Gieten.

Mandlige cykelryttere fra Tjekkiet
Hard Justice

Hard Justice er et pay-per-view-show inden for wrestling produceret af Total Nonstop Action Wrestling (TNA). Det er ét af organisationens månedlige shows og er blevet afholdt i august siden 2006. Den første udgave fandt sted i maj 2005. I 2010 blev der afholdt en speciel udgave med navnet Hardcore Justice, hvor wrestlere fra Extreme Championship Wrestling (ECW) blev genforenet for en aften.

Resultater

2010 

Hardcore Justice 2010 fandt sted d. 8. august 2010 fra TNA Impact! Zone i Orlando, Florida.

 F.B.I. (Guido Maritato, Tracy Smothers og Tony Luke m. Sal E. Graziano) besejrede Kid Kash, Simon Diamond og Johnny Swinger
 Too Cold Scorpio besejrede C.W. Anderson
 Stevie Richards (med Hollywood Nova og The Blue Tilly) besejrede P.J. Polaco
 Rhino besejrede Brother Runt og Al Snow i en 3-Way Dance Elimination Match
 Team 3D (Brother Devon og Brother Ray) (med Joel Gertner) besejrede Axl Rotten og Kahoneys
 Raven besejrede Tommy Dreamer	
 Mick Foley var dommer i kampen.
 Rob Van Dam (med Bill Alfonso) besejrede Sabu (også med Bill Alfonso) i en Hardcore Rules match
 TNA's verdensmester satte ikke sin VM-titel på spil i denne kamp.

2011 

Hardcore Justice 2010 fandt sted d. 7. august 2011 fra TNA Impact! Zone i Orlando, Florida.

 TNA X Division Championship: Brian Kendrick besejrede Alex Shelley og Austin Aries i en three-way match
 TNA Knockout Tag Team Championship: Ms. Tessmacher og Tara besejrede Mexican America (Rosita og Sarita) (med Anarquia og Hernogez)
 D'Angelo Dinero besejrede Devon
 TNA Women's Knockout Championship: Winter (med Angelina Love) besejrede Mickie James
 Crimson besejrede Rob Van Dam (med Jerry Lynn) via diskvalifikation
 Fortune (A.J. Styles, Christopher Daniels og Kazarian) besejrede Immortal (Abyss, Gunner og Scott Steiner)
 Bully Ray besejrede Mr. Anderson
 TNA World Tag Team Championship: Beer Money, Inc. (Bobby Roode og James Storm) besejrede Mexican America (Anarquia og Hernandez)
 TNA World Heavyweight Championship: Kurt Angle besejrede Sting 
 Det var femte gange, at Kurt Angle vandt VM-titlen i TNA – og 11. gang i hele karrieren.

Wrestling
Jep Fink

Jep Fink kan henvise til flere personer:

 Jep Fink (landmand) (1839-1882) – dansk gårdejer og politiker
 Jep Fink (arkitekt) (1882-1973) – dansk arkitekt
Kay Schrøder

Kay Schrøder (født 1. juli 1877 i København, død 25. april 1949 i København) var en dansk arkitekt, embedsmand og fægter.

Arkitektkarriere 
Schrøder var søn af arkitekt Johan Schrøder og Ida Gustava Glahn og havde således ikke arkitekturinteressen fra fremmede. Han blev student 1896 og tog to år senere filosofikum, blev dimitteret fra Teknisk Skole og gik på Kunstakademiets Arkitektskole fra september 1899 indtil afgang maj 1907. Undervejs var han ansat hos Gotfred Tvede, Anton Rosen, Hans J. Holm og Nicolai Hansen. Han var konduktør for Vilhelm Ahlmann ved restaureringen af Sæby Kirke. 

Fra 1907 drev han egen tegnestue og i 1909 blev han ansat som bygningsassistent i Københavns Kommunes 5. bygningsinspektorat, hvor han kom til at lægge sit virke i årene 1925-47 som bygningsinspektør og agtet og vellidt embedsmand. Hans gennembrudsværk var Nivå Kirke (1909-10), som han fik i opdrag af Johannes Hage, men hans private praksis omfattede primært private villaer. Faderen havde etableret forbindelsen til godsejerfamilien Hage, da han tegnede Nivaagaards Malerisamlings bygning i 1903.

Han var tillige vurderingsmand til ejendomsskyld 1926 og medlem af Akademisk Arkitektforenings retsudvalg 1931-37. 

Han modtog K.A. Larssens Legat 1914, 1916-17, 1918, 1921, som han anvendte til udlandsrejser i Europa, og erindringsmedalje i bronze og diplom for deltagelse i De olympiske Lege i Paris 1924.

Han er begravet på Nivå Kirkegård.

Sport 
Schrøder dyrkede fægtning og stillede op for Københavns Fægteklub. Han deltog i fægtning ved OL 1920 i Antwerpen, hvor han stillede op i fleuret og kårde. I den individuelle fleuretkonkurrence tabte han alle sine otte kampe og var dermed ude. I kårde vandt han tre kampe, men det var ikke nok til at gå videre fra den indledende runde. Han var desuden med på det danske fleurethold, der blev nummer to i sin indledende pulje, hvilket gav kvalifikation til slutrunden. Her tabte Danmark tre kampe og vandt blot én, hvilket resulterede i en samlet fjerdeplads.

Værker 
 Nivå Kirke (1909-10)
 Sireköpinge Hovedgård, Skåne (1912)
 Villa Sommer, Gammel Strandvej 35, Humlebæk (1915-16)
 Horwitz' og Kattentids Cigarfabrik, Kigkurren 6-8, Islands Brygge, København (1915-17)
 Villa for billedhugger Holger Wederkinch, Dronning Louises Vej 7, Charlottenlund (1918-19)
 Talrige villaer og landbygninger, bl.a. i Hornbæk, Asserbo, Frederiksværk, Nærum, Vanløse og Gentofte
 Sølv- og bronzemedaljer og plaketter, bl.a. plakette for Fédération international d'escrime (1922, 1. præmie)
 Blomster- og landskabsmalerier

Referencer

Kilder 
 Bente Holst, "Kay Schrøder", i: Sys Hartmann (red.), Weilbachs Kunstnerleksikon, København: Rosinante 1994-2000.

Eksterne henvisninger 
 

Arkitekter fra Danmark
Bygningsinspektører i København
Danskere i 1900-tallet
Personer fra København
Nationalromantiske arkitekter
Personer i Kraks Blå Bog (afdøde)
Deltagere ved olympiske kunstkonkurrencer
Fægtere fra Danmark
Deltagere for Danmark ved sommer-OL 1920
Deltagere for Danmark ved sommer-OL 1924
Poirot historier

Poirot historier er en novellesamling af Agatha Christies tidlige noveller med detektiven Hercule Poirot. De fleste bidrag til denne samling udkom oprindeligt i Poirot Investigates (1924) Den danske udgave af samlingen omfatter: Den bortførte premierminister; Vestens stjerne; Smykketyveriet på Grand Metropolitan; Den billige lejlighed; Mr. Davenheims forsvinden; Det store obligationstyveri; Den italienske adelsmand; Det forsvundne testamente; Bagdad kistens mysterium; Mordet i smøgen; Mord om bord; Lejligheden på tredje sal; Det andet gongongslag

Den bortførte premierminister er et eksempel på Poirots evner til diskret at opklare sager af stor politisk betydning, hvortil fortælleren,Arthur Hastings med stolthed bemærker, at England :" står i stor gæld til min besynderlige lille ven". Poirot selv mente dog, at et "banalt" problem, opklaringen af, hvorfor en lejlighed blev udlejet langt under normalprisen, var en større udfordring. I Mord om bord spiller tryllekunster en afgørende rolle, ligesom det afsløres, at Poirot har let ved at blive søsyg.

Noter

Litteratur 
 Barnard, Robert (1980): A Talent to Decieve, Fontana/Collins
 Hart, Anne (2004): Agatha Christie's Poirot: The Life and Times of Hercule Poirot, 4. udgave, Harper And Collins (London)
 Osborne, Charles (1982): The Life and Crimes of Agatha Christie,Collins (London)
 

Novellesamlinger
Bøger af Agatha Christie
Litteratur i 1924
Krimier
Hercule Poirot
Niverød Teglværk

Niverød Teglværk var et teglværk i Niverød i Nordsjælland.

Niverød Teglværk blev anlagt i 1838 af gårdmand Hans Frederiksen i Niverød Strandmose – et smalt landområde der hørte under Niverød Landsbys jorde og som lå ned mod Øresundskysten. I dag ligger området lige vest for Nivå Havn.
 
Da jorden og havbunden rummede store forekomster af ler lå der ikke mindre end fire konkurrerende teglværker i lokalområdet. De tre andre var Nivaagaards Teglværk ved Nivå, fra 1854 Lerbjergaard Teglværk, der lå umiddelbart vest for Niverød Teglværk samt fra 1856 Sølyst Teglværk, der lå lige syd for Niverød Teglværk. Disse tre teglværker lå i umiddelbar nærhed af hinanden.
 
I 1848 udvidede den daværende ejer, Niels Nielsen, værket, der nu kunne producere lidt over en million mursten om året. Dermed var Niverød og Nivaagaard Teglværk nogenlunde lige store. I 1863 fusionerede værket med Lerbjerggård Teglværk.
 
I starten af 1900-tallet fik Niverød Teglværk problemer med at få ler nok og fik sammen med Sølyst Teglværk tilladelse til at grave ler i Øresund. Der blev i den forbindelse anlagt et dige, bag hvilket lergravningen kunne foregå. Diget brød sammen under en storm i 1930og vandet brød igennem og gjorde lergraven fuldstændig ubrugelig. Senere er Nivå Havn anlagt på stedet.
 
Niverød Teglværk eksisterede dog helt frem til 1962, hvor det blev lukket og efterfølgende revet ned. Grunden, hvor teglværket lå er stadig ubebygget. Den eneste rest er ejerboligen fra 1868 der i dag er i privat eje.

Nivå
Teglværker i Danmark
Danske virksomheder etableret i 1838
Ophørt i 1958
Banū Umayya

Banū Umayya er en arabisk stamme inden for stammesammenslutningen Quraysh. Medlemmerne af stammen kaldes umayyader.

Banu umayya har været i åben fjendskab med Banū Hashim. Disse to var de største klaner indenfor Quraish.

Vigtige umayyader 
 Abu Sufyan
 Uthman ibn Affan
 Muawiya 1.
 Yazid 1.
 Muawiya 2.
 Marwan 1.
 Abd al-Rahman 1.
 Abd al-Rahman 3.
 Hisham 2.
 Aben Humeya

Fodnoter 

Umayyader